Brief
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

23334 10 BC Herakleopolites

Ἡρακλείδης Ἀθηνοδώρωι τῶι ἀδελφῶι πλεῖστα χαίρειν καὶ διὰ παντὸς ὑγιαίνειν ὡς εὔχομαι· ἀνέγνων ἃ γεγράφεις· οὔτε ποταπῶι μέτρωι ἐμβάλωμαι οὐ γράφεις εἰς πόλιν· καὶ εἰ ἐκ τῶν πρώτων πυρῶν ἐμβάλῃ εἰς Ἀλεξάνδρειαν, σήμανον· εποπορος δέ μοι προσῆλθε ἐν τῇ Βουσίρει χάριν πυροῦ ἀρταβῶν φ ἐκ δραχμῶν διακοσίων · ἐπὶ τόπου εἴποι σοι· σήμηνον μοι αὔριον ἐν Βουσίρει ὡς τὸ μέτρον ἐκεῖ ἐστιν· ἐγὼ γὰρ αὔριον εἰς Τιλῶθιν πορεύομαι δο[...][...][...][...]ματα τοῖς ἐμπόροις ειποι [...] [...][...] ἡμῖν ἵνα ἐὰν ἄλλοι ἔλθωσιν πωλῶι· καὶ μὴ καθάπαξ κατέχωμεν τοὺς ἐμπόρους· τὰ δʼ ἄλλα σεαυτοῦ ἐπιμέλου ἵνʼ ὑγιαίνησ. ἔρρωσο ἔτους κα Καίσαρος Χοιὰκ κ πάντως σήμηνόν μοι αὔριον περὶ τοῦ μέτρου καὶ περὶ τοῦ ἐμπόρου· καὶ ἐν Τιλώθει μοι ἀποστεῖλον· πέμψον σάκκκους· αἰτούμεθα φόρετρον τῶν ἑκατὸν ἀρταβῶν δραχμὰς δ.